Diari Oficial de la Generalitat Valenciana


Sumari del DOGV 6496, del 06-04-2011 (2011/3992)

RESOLUCIÓ de 24 de març de 2011, del secretari autonòmic d'Ocupació i director general del Servei Valencià d'Ocupació i Formació, per la qual es dóna publicitat a la línia de crèdit i a l'import global màxim destinat a finançar ajudes especials als treballadors afectats pels expedients de regulació d'ocupació 76/2000, de 8 de març de 2001, i 25/2001, de 31 de juliol de 2001, per a l'exercici 2011.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6496

Data del DOGV
:   06-04-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/3992


Data del document
:   24-03-2011

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 24 de març de 2011, del secretari autonòmic d'Ocupació i director general del Servei Valencià d'Ocupació i Formació, per la qual es dóna publicitat a la línia de crèdit i a l'import global màxim destinat a finançar ajudes especials als treballadors afectats pels expedients de regulació d'ocupació 76/2000, de 8 de març de 2001, i 25/2001, de 31 de juliol de 2001, per a l'exercici 2011. [2011/3992]  
El Reial Decret 196/2010, de 26 de febrer, establix les normes per les quals es determinen i concreten mesures per a facilitar la reinserció laboral, així com els requisits per a la concessió d'ajudes especials als treballadors afectats pels expedients de regulació d'ocupació 76/2000, de 8 de març de 2001, o 25/2001, de 31 de juliol de 2001.  
  
Com que es tracta d'ajudes la gestió i el control de les quals han sigut traspassats a la Generalitat, es publica l'Ordre 58/2010, de 29 de desembre, de la Conselleria d'Economia, Hisenda i Ocupació, per la qual es regula i es convoca per a l'exercici 2011, l'establiment d'ajudes especials als treballadors afectats pels expedients de regulació d'ocupació 76/2000, de 8 de març de 2001, i 25/2001, de 31 de juliol de 2001, quedant condicionada la convocatòria a l'existència, en el pressupost econòmic de l'any 2011, de crèdit adequat i suficient per a això.  
Atés el compliment d'esta condició, es dóna publicitat a la línia de crèdit i a l'import global màxim destinat a finançar les ajudes especials als treballadors afectats pels expedients de regulació d'ocupació 76/2000, de 8 de març de 2001, o 25/2001, de 31 de juliol de 2001, d'acord amb allò disposat en l'article 47.11 del Text Refós de la Llei d'Hisenda Pública de la Generalitat Valenciana i la disposició addicional primera de l'Ordre 58/2010, de 29 de desembre, resolc:  
  
  
Únic. Finançament   
Les ajudes especials als treballadors afectats pels expedients de regulació d'ocupació 76/2000, de 8 de març de 2001, o 25/2001, de 31 de juliol de 2001, es finançaran a càrrec del capítol IV, subprograma 322.53 Plans Especials de Suport a l'Ocupació en Sectors Productius del Pressupost 2011 del Servei Valencià d'Ocupació, codi de línia T7731000 «Ajudes especials als treballadors de SINTEL afectats per ERO», per un import màxim de 135.000 €.  
  
Si al llarg de l'exercici 2011 hi haguera crèdit disponible que permetera incrementar el finançament pressupostari d'estes ajudes, es donarà publicitat d'estos crèdits mitjançant resolució del secretari autonòmic d'Ocupació i director general del Servei Valencià d'Ocupació i Formació.  
Contra el present acte, que esgota la via administrativa, podran les persones interessades interposar recurs contenciós administratiu en el termini de dos mesos, comptadors des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb allò establit en els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o potestativament, recurs de reposició davant este mateix òrgan en el termini d'un mes, computat en els termes ja dits, d'acord amb allò disposat en els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener. I això, sense perjudici de la possibilitat que les persones interessades puguen exercitar, si és el cas, qualsevol altre recurs que consideren procedent.   
  
València, 24 de març de 2011.- El secretari autonòmic d'Ocupació, director general del SERVEF: Luis Lobón Martín.